MAVEN

Το MAVEN (αγγλικά Mars Atmosphere and Volatile EvolutioN, Εξέλιξη της Ατμόσφαιρας και των Πτητικών Υλικών του Άρη) είναι μια μη επανδρωμένη διαστημοσυσκευή με αποστολή τη μελέτη της ατμόσφαιρας του πλανήτη Άρη. Μεταξύ των στόχων της αποστολής είναι ο προσδιορισμός του τρόπου με τον οποίο ο πλανήτης έχασε το μεγαλύτερο μέρος από την ατμόσφαιρα και το νερό που πιστεύεται ότι διέθετε στην επιφάνειά του.New NASA Missions to Investigate How Mars Turned Hostile . Bill Steigerwald (18 Νοεμβρίου 2012)

Το MAVEN εκτοξεύθηκε με επιτυχία την πρώτη ημέρα του παραθύρου εκτόξευσης, στις 18 Νοεμβρίου 2013, και στις  22 Σεπτεμβρίου 2014 μπήκε σε ελλειπτική τροχιά γύρω από τον Άρη, κινούμενο σε απόσταση μεταξύ 6.200 και 150 χιλιομέτρων από την επιφάνεια του πλανήτη.Maven's Haven: NASA's Next Mars Mission Preps for Launch Ο επικεφαλής ερευνητής της αποστολής είναι ο Μπρους Τζακόσκι, του Εργαστηρίου Φυσικής Ατμόσφαιρας και Διαστήματος του Πανεπιστημίου του Κολοράντο στο Μπόλντερ.

 Παραπομπές 

Εξωτερικοί σύνδεσμοι
 MAVEN - Σελίδα από τη NASA 
 Σελίδα από το JPL
 Σελίδα από το Πανεπιστήμιο του Κολοράντο

Κατηγορία:Εξερεύνηση του Άρη
Κατηγορία:Μη επανδρωμένα διαστημικά σκάφη
Κατηγορία:Διαστημικές αποστολές το 2013